**ΘΕΜΑ ΚΑΙ ΧΑΡΑΚΤΗΡΑΣ ΤΟΥ ΡΗΜΑΤΟΣ**

Όταν κλίνεται ένα ρήμα διαπιστώνουμε ότι κάποιο μέρος μένει σταθερό και κάποιο αλλάζει:

|  |
| --- |
| δέν-**ω**δέν-**εις**δέν-**ει**δέν-**ουμε**δέν-**ετε**δέν-**ουν** |

* το μέρος που αλλάζει **-ω**, -**ει**,**-ει**, **-ουμε**, **-ετε**, **-ουν**λέγεται **κατάληξη**
* το μέρος που παραμένει σταθερό **δεν**- λέγεται **θέμα**
* ο τελευταίος φθόγγος του **θέματος** -**ν** λέγεται **χαρακτήρας**,

**Σημείωση**: Το ίδιο συμβαίνει και στο ουσιαστικό, το επίθετο, την αντωνυμία, τη μετοχή.

**Από πόσα θέματα σχηματίζονται οι χρόνοι των ρημάτων;**

Παρατηρώντας όλους τους χρόνους του ρήματος…

|  |  |  |
| --- | --- | --- |
| **χρόνοι** | **ενεργητική φωνή** | **παθητική φωνή** |
| ενεστώτας | **δέν**ω | **δέν**ομαι |
| παρατατικός | έ**δεν**α | **δεν**όμουν |
| εξακολουθητικός μέλλοντας | θα **δέν**ω | θα **δέν**ομαι |
| στιγμιαίος μέλλοντας | θα **δέσ**ω | θα **δεθ**ώ |
| αόριστος | έ**δεσ**α | **δέθ**ηκα |
| παρακείμενος | έχω **δέσ**ει | έχω δ**εθ**εί |
| υπερσυντέλικος | είχα **δέσ**ει | είχα **δεθ**εί |
| συντελεσμένος μέλλοντας | θα έχω **δέσ**ει | θα έχω **δεθ**εί |
|  |  |  |

 ….διαπιστώνουμε ότι οι χρόνοι σχηματίζονται από δύο διαφορετικά θέματα:

**1.** **το ενεστωτικό**

**2.** **το αοριστικό** (ενεργητικού και παθητικού αορίστου)

* από το θέμα **δεν-** σχηματίζονται οι χρόνοι: ενεστώτας, παρατατικός και εξακολουθητικός μέλλοντας της ενεργητικής και παθητικής και το ονομάζουμε **ενεστωτικό** **θέμα**
* από το θέμα **δεσ-** σχηματίζονται οι χρόνοι: αόριστος, στιγμιαίος μέλλοντας, παρακείμενος, υπερσυντέλικος και συντελεσμένος μέλλοντας της ενεργητικής. Από το θέμα **δεθ-** σχηματίζονται οι χρόνοι: αόριστος, στιγμιαίος μέλλοντας, παρακείμενος, υπερσυντέλικος και συντελεσμένος μέλλοντας της παθητικής και το ονομάζουμε **αοριστικό**  **θέμα**.

|  |
| --- |
|  * Το τελευταίο γράμμα του θέματος λέγεται **χαρακτήρας**.
* Στο ενεστωτικό θέμα **δεν**- ο **χαρακτήρας ν,**ονομάζεται **ενεστωτικός** **χαρακτήρας**.
* Στα αοριστικά θέματα **δεσ-, δεθ-** οι **χαρακτήρες σ**, **θ**ονομάζονται **αοριστικοί χαρακτήρες**.

  |